b'\n_START_ARTICLE_\nSr\xc4\x91an Milodanovi\xc4\x87\n_START_PARAGRAPH_\nSr\xc4\x91an Milodanovi\xc4\x87 (Subotica, 1982.) je likovni umjetnik iz zajednice Hrvata iz Vojvodine.\n_START_SECTION_\nUmjetni\xc4\x8dki rad\n_START_PARAGRAPH_\nKao autor stvara u podru\xc4\x8djima koja su blizu ready made umjetnosti. Pri tome originalno iskora\xc4\x8duje: slu\xc5\xbee\xc4\x87i se odba\xc4\x8denim, otpadnim neslikarskim materijalima (drvene letve, lokot, klopka, metalne plo\xc4\x8de)"zatvara" nenaslikana bijela platna te na taj na\xc4\x8din stvara upadljive nove slike-objekte koje imaju drugo zna\xc4\x8denje, sliku zbilje. Djela su asambla\xc5\xbei kojima reagira na to \xc5\xa1to se tradicionalnim slikarskim sredstvima ne mo\xc5\xbee prenijeti poruka, a ujedno njima kritizira suvremeno dru\xc5\xa1tvo.\n_START_SECTION_\n\xc5\xbdivotopis\n_START_PARAGRAPH_\nIzlagao je na skupnim izlo\xc5\xbebama. U Hrvatskoj je skupno izlagao u Zagrebu u Galeriji Matice hrvatske zajedno s Leom Vidakovi\xc4\x87, Verom \xc4\x90enge i Goranom Kujund\xc5\xbei\xc4\x87em (Paralelni procesi), u Vara\xc5\xbedinu u Klubu Europa media u Hrvatskom narodnom kazali\xc5\xa1tu, u Po\xc5\xbeezi u Gradskom muzeju , u \xc5\xa0ibeniku u Galeriji svetog Kr\xc5\xa1evana  i tako dalje. U Subotici je skupno izlagao u Modernoj galeriji Likovni susret te u jo\xc5\xa1 nekoliko gradova po Vojvodini, a u organizaciji Zavoda za kulturu vojvo\xc4\x91anskih Hrvata.'